2.

XI lisa muudetakse järgmiselt: a) A-osa punktid 1 ja 2 asendatakse järgmisega: “1. Ohtlikuks tunnistatud materjalina käsitatakse järgmisi kudesid: i) üle 12 kuu vanuste veiste kolju, välja arvatud alalõug, kuid kaasa arvatud aju ja silmad, ning üle 12 kuu vanuste veiste seljaaju, lülisammas, välja arvatud sabalülid, kaela-, rinna- ja nimmelülide oga- ja ristjätked, ristluu mediaanne hari ja tiivad, kuid kaasa arvatud üle 24 kuu vanuste veiste spinaalganglionid, ning mis tahes vanuses veiste mandlid, soolestik kaksteistsõrmiksoolest kuni pärasooleni ning soolekese; ii) üle 12 kuu vanuste või igemest väljunud jäävlõikehambaga lammaste ja kitsede kolju, sealhulgas aju ja silmad, mandlid ja seljaaju ja igas vanuses lammaste ja kitsede põrn ja niudesool; Veiste selgroo eemaldamiseks alapunktis i kehtestatud vanust võib kohandada käesoleva määruse muutmise teel, võttes aluseks III lisa A peatüki I osas kehtestatud BSE seire tulemuste alusel määratava BSE esinemise statistilise tõenäosuse ühenduse veiste vastavate vanuserühmade puhul. 2. Erandina punkti 1 alapunktist i võib artikli 24 lõikes 2 osutatud korras teha otsuse võimaldada selgroo ja spinaalganglionide kasutamist veiste puhul: a) kes on sündinud, kasvatatud ja tapetud liikmesriikides, mille puhul on teaduslikus hinnangus kinnitatud, et BSE esinemine sealsetel veistel on väga ebatõenäoline või ebatõenäoline, kuid mitte välistatud; või b) kes on sündinud pärast imetajatelt pärit valgu mäletsejalistele söötmise keelu jõustumise kuupäeva liikmesriikides, kus sündinud loomadel on leitud BSE, või mille puhul on teaduslikus hinnangus kinnitatud, et BSE esinemine sealsetel veistel on tõenäoline. Seda erandit võib eelnevalt esitatud ja hinnatud tõendite põhjal kohaldada Rootsi puhul. Teised liikmesriigid võivad taotleda nimetatud erandit juhul, kui nad esitavad komisjonile vastavalt punkti a või b kohta vaieldamatud tõendid. Liikmesriigid, mille puhul kohaldatakse nimetatud erandit, tagavad lisaks III lisa A peatüki I jaos sätestatud tingimustele, et üht X lisa C peatüki punktis 4 loetletud heakskiidetud kiirtesti kohaldatakse kõikide üle 30 kuu vanuste veiste puhul: i) kes on surnud põllumajandusettevõttes või vedamisel, kuid keda ei ole tapetud inimtoiduks, välja arvatud need surnud loomad, kes asuvad liikmesriikide nendes kõrvalistes vähese loomade arvuga piirkondades, kus BSE esinemine on ebatõenäoline; ii) kes on tapetud inimtoiduks. Komisjoni eksperdid võivad läbi viia kohapealseid kontrolle, et kooskõlas artikliga 21 kontrollida esitatud tõendusmaterjale.” b) D-osa muudetakse järgmiselt: i) punkt 1 jäetakse välja. ii) Lisatakse punkt 5: “5. a) Ilma et see piiraks komisjoni otsuse 2005/598/EÜ kohaldamist, tagab Ühendkuningriik, et enne 1. augustit 1996 tema territooriumil sündinud või kasvatatud veiseid ei lähetata tema territooriumilt teistesse liikmesriikidesse või kolmandatesse riikidesse. b) Ühendkuningriik tagab, et liha ja lihatooted, mis on saadud pärast 31. juulit 1996 Ühendkuningriigis sündinud või kasvatatud ning enne 15. juunit 2005 tapetud veistelt, ei lähetata tema territooriumilt teistesse liikmesriikidesse ja kolmandatesse riikidesse. c) Ühendkuningriik tagab, et selgroog, mis on saadud pärast 31. juulit 1996 Ühendkuningriigis sündinud või kasvatatud ning enne käesoleva määruse jõustumist tapetud veistelt, ja sellisest selgroost saadud tooteid ei lähetata tema territooriumilt teistesse liikmesriikidesse ja kolmandatesse riikidesse.”